Le Tre Venesie, cofà tèrmano xiografego, el xe conparìo par ła prima volta inte el Otosento, in racuanti sìrcułi culturałi, dopo ła Seconda Guera de Indipendensa e el indegheła trè rejon difarenti, : ła Venèsia Eugànea, ciamada anca ła Venèsia Pròpia, che ła corisponde al Vèneto e al Friuli de deso , a Venèsia Tridentina e ła Venèsia Jułia, Trieste, Gorìsia, e l'Istria. Łe Tre Venèsie łe corispondaria su par xo co el teritòrio de ła repùblega de Venèsia, de fati se ghe evidénsia el fato che łe tradision, i dòpari, i costumari e ła łéngua łe sìpia conpagne in tuti i posti. Sta definision ła xe stà tirada fora par ła prima volta dal studiante de zeografia Graziadio Isaia Ascoli, par xustifegar ła espansion de l'Itałia inte i confronti de l'Austria. De frecuente, par riferirse a ste trè rejoni, ghe se dòpara anca el tèrmano Trivèneto.